കെങ്കേമം കെങ്കേമമാക്കാന് ബാദുഷയും. മലയാള സിനിമയിലെ പ്രശസ്തനായ പ്രൊഡ്യൂസറാണ് ബാദുഷ. വ്യത്യസ്തമായ സബ്ജക്ടുകള് തേടി കണ്ടെത്തി ചെയ്യുന്നതുകൊണ്ടാകാം, അദ്ദേഹത്തിന് പ്രൊഡ്യൂസര് എന്നനിലയില് വലിയൊരു താരപരിവേഷം ഉള്ളത്. കെങ്കേമം എന്ന സിനിമയില് വളരെ പ്രധാനപ്പെട്ട ഒരു വേഷമാണ് ബാദുഷ ചെയ്തിട്ടുള്ളത്. ചിത്രത്തില് ഒരു പ്രധാന വേഷത്തിലാണ് ബാദുഷ പ്രത്യക്ഷപ്പെടുന്നത്. തുടക്കം മുതല് അവസാനം വരെ, വളരെ പ്രാധാന്യമുള്ള ഒരു വേഷമാണ് അദ്ദേഹം കൈകാര്യം ചെയ്തിരിക്കുന്നത്. സിനിമയിലെ ചില യാഥ്യാര്ഥ്യങ്ങള് സിനിമയെ സ്നേഹിക്കുന്നവരുടെ വ്യൂ പോയിന്റിലൂടെ പറയുന്ന ചിത്രമാണ് കെങ്കേമം. ഹാസ്യത്തിന് പ്രാധാന്യം നല്കികൊണ്ട് ചെയ്യുന്ന ചിത്രം എറണാകുളത്തും പരിസരത്തുമായി ചിത്രീകരണം നടക്കുന്നൂ. കൊറോണ സമയത്തു സിനിമയില്ലാതായതിനാല് തങ്ങളുടെ പ്രശ്നങ്ങളെ മറി കടക്കാന് ശ്രമിക്കുന്ന മൂന്ന് ചെറുപ്പക്കാരുടെ കഥയാണ് കെങ്കേമം. ഹാസ്യത്തിനൊപ്പം സംഗീതത്തിനും ചിത്രത്തില് പ്രാധാന്യമുണ്ട്. സങ്കീര്ണ്ണമായ ചില ചുറ്റുപാടുകള് അഭിമുഖീകരിക്കേണ്ടി വരുന്ന സിറ്റുവേഷനിലൂടെയാണ് ചിത്രം കടന്നു പോകുന്നത്. ജീവിക്കാനായി വേഷം കെട്ടുമ്ബോള് ജീവിത ശൈലികളില് ഉണ്ടാക്കുന്ന, അറിയാതെ ചെയ്തു പോകുന്ന എന്നാല് ചെറുത് എന്ന് ചിന്തിച്ചു തള്ളിക്കളയുന്ന ഒരു വിഷയം മറ്റുള്ളവരില് എത്രമാത്രം ബാധിക്കുന്നൂ എന്നും ചിത്രം പറയുന്നൂ. ചിത്രത്തില് സലിം കുമാര്, ഭഗത് മാനുവല്, നോബി മാര്ക്കോസ്, ലെവിന് സൈമണ് ജോസഫ്, ഇടവേള ബാബു, സുനില് സുഗത, അബു സലിം, അരിസ്റ്റോ സുരേഷ്, സാജു നവോദയ, മോളി കണ്ണമാലി, ബാദുഷ തുടങ്ങിയ വലിയ താരനിരതന്നെ അണിനിരക്കുന്നൂ. ചിത്രം ഒരു സസ്പെന്സ് കോമഡി ഡ്രാമയാണ്, മമ്മൂട്ടി മോഹന്ലാല് ഫാന്സിന്റെ ഇടയിലൂടെയാണ് കഥപറയുന്നതെങ്കിലും. പിന്നീട് കഥ പാട്ടൊരു വഴിത്തിരിവിലേക്ക് വ്യതിചലിക്കുന്നതോടെ ചിത്രം പുതിയ തലത്തിലേക്ക് മാറുന്നൂ. സൗത്ത് ഇന്ത്യയിലെ തന്നെ മികവുറ്റ ടെക്നീഷന്സ് അണിനിരക്കുന്ന ചിത്രം മികവുറ്റതാക്കുവാനുള്ള പ്രയത്നനത്തിലാണ് അണിയറക്കാര് ഓണ് ഡിമാന്സിന്റെ ബാനറില് ഷാഹ്മോന് ബി പാറേലില് കഥയും തിരക്കഥയും സംവിധാനവും നിര്വഹിക്കുന്ന ചിത്രത്തിന്റെ ഛായാഗ്രാഹകന് വിജയ് ഉലഗനാഥാണ്. ആര്ട് ജോസഫ് നെല്ലിക്കല്, വസ്ത്രാലങ്കാരം ഭക്തന് മാങ്ങാട്, മേക്കപ്പ് ലിബിന് മോഹന്, സംഗീതം ദേവേഷ് ആര് നാഥ് . പി ആര് ഓ എം കെ ഷെജിന് ആലപ്പുഴയും, അയ്മനം സാജനുമാണ്. പരസ്യകല ലിയോഫില് കോളിന് . അസ്സോസിയേറ്റ് ഡയറക്ടര് ഫാസില് പി ഷാഹ്മോന്, ഫൈസല് ഫൈസി എന്നിവരാണ്. പ്രൊഡക്ഷന് കണ്ട്രോളര് ഷറഫ് കരൂപ്പടന്നയാണ്.